daldar v vn
Van wouten den witte
van arschot
Het sijn comen in rechte voe meye en scepen van loven opten dach
van heden wouter de witte van arschot die ovmids vonisse van scepen
brieve van loven int jaer ons hen m eccc ende xiiii xix daghe
in aprille beleidt was en es met meye en scepen van loven tot
alle den goeden have en erve margriete die wijf was jans wilen
van rodenborch diemen hier mersman van arschot in deen side en
willem bruynynt die na man was der voirs margriete aen dander
side daer de voirs wout de witte een aensprake dede ten voirs
willem wt seggende dat hi vander haven daer hi als voirs es
toebeleidt wae hem ontvuerdt en ontbreemdt hadde een bedde
hyesch ende versochte van rechts wegen datmen den voirs wille
in dien hadde dat hi tvoirs bedde wederbrachte ten sterfhuyse
biden anden haefliken goeden die waen der voirs margriete van
daer hijt hadde euwech gedaen also dat hi daer af en van
alrehande anden haven die was der voirs margrieten in sinen
voirs beleide gehouden mocht werden Op dwelke de voirs wille
bruynynt hem verantwerdde met sinen geleverden voersprake
Seggende dat waer was dat hi een bedde euwech uut den vors
huyze gedaen hadde en dat der voirs margriete kijnde hem dat
bedde ganen hoepte en meynde dat hi dat niet wederbrenge
en soude noch sculdich en wae weder te brengen sij en wijsdent
diet sculdich wen te wisen Op dwelc de voirs wout dede
wederseggen en repliceerde dat der voirs margriete kijnde gheen
macht en hadden sijn goede daer hi cor beleidt wae euwech
te gheven Alsoe dat daen teynden de meye van loven maende
de scepen van loven die wijsden voer een vonisse na aensprake
nae antwerde en nae ckennen en lyen dat de voirs willem
kerdde ende lijdde dat alsulken bedde alse hi euwech hadde gedaen
of doen doen dat hi dat soude doen wederbrenge ten sterfhuyse
Ende voert dat alsulken have als de voirs margriete brachte
aenden voirs willem horen manne dat die den voirs wouten
en sinen beleide volgen souden Ende wt also dat sij dan malc
anden yet aen te spreken hadden dat sij dat doen mochte mette
rechte pntib johe alb egidio rike rasone de graio johe
pynoc iunioe ar bove johe de ponte et ar vynck no orpenlcma